Ο κανονισμός καθορίζει απαιτήσεις οικολογικού σχεδιασμού* για τη διάθεση στην αγορά ή για τη θέση σε λειτουργία ηλεκτρικών κινητήρων* και συστημάτων μετάδοσης μεταβλητής ταχύτητας (VSD)*, μεταξύ άλλων και όταν ενσωματώνονται σε άλλα προϊόντα. Ο κανονισμός εφαρμόζεται σε: επαγωγικούς ηλεκτρικούς κινητήρες χωρίς ψήκτρες, εναλλάκτες, δακτυλίους ή ηλεκτρικές συνδέσεις στον δρομέα, οι οποίοι προορίζονται να λειτουργούν σε ημιτονοειδή τάση 50 Hz, 60 Hz ή 50/60 Hz, οι οποίοι έχουν 2, 4, 6 ή 8 πόλους έχουν ονομαστική τάση άνω των 50 V και έως και 1 000 V έχουν ονομαστική ισχύ εξόδου από 0,12 kW έως και 1 000 kW προορίζονται για συνεχή λειτουργία υπό φορτίο, και προορίζονται για απευθείας επιγραμμική λειτουργία· VSD με τριφασική είσοδο τα οποία: προορίζονται να λειτουργούν με έναν κινητήρα που αναφέρεται ανωτέρω, εντός εύρους ονομαστικής ισχύος εξόδου κινητήρα από 0,12 kW έως 1 000 kW έχουν ονομαστική τάση άνω των 100 V και έως και 1 000 V ΕΡ, και έχουν μόνο μία έξοδο τάσης ΕΡ. Κάποιοι τύποι εξοπλισμού που έχουν σχεδιαστεί για να λειτουργούν σε συγκεκριμένες συνθήκες εξαιρούνται από ορισμένες απαιτήσεις ενεργειακής απόδοσης και παροχής πληροφοριών προϊόντος, όπως: κινητήρες ή VSD πλήρως ενσωματωμένα σε προϊόν (π.χ. σε κιβώτιο οδοντωτών τροχών, αντλία, ανεμιστήρα ή συμπιεστή) των οποίων η ενεργειακή απόδοση δεν είναι δυνατόν να υποβληθεί σε χωριστή δοκιμή· κινητήρες που έχουν ειδικά σχεδιαστεί για να λειτουργούν μόνο σε μεγάλο υψόμετρο ή σε ακραίες θερμοκρασίες· κινητήρες που έχουν ειδικά σχεδιαστεί και προορίζονται για να λειτουργούν πλήρως βυθισμένοι σε υγρό· κινητήρες ή VSD ειδικά σχεδιασμένα για την ασφάλεια πυρηνικών εγκαταστάσεων· προστατευόμενοι από έκρηξη κινητήρες που έχουν ειδικά σχεδιαστεί και πιστοποιηθεί για εξόρυξη· κινητήρες σε ασύρματο εξοπλισμό ή εξοπλισμό που λειτουργεί με μπαταρία· κινητήρες που χρησιμοποιούνται σε φορητές συσκευές των οποίων το βάρος φέρει ο χρήστης κατά τη λειτουργία· κινητήρες μέσα σε χειροκίνητο φορητό εξοπλισμό όταν λειτουργεί· κινητήρες που θα διατεθούν στην αγορά πριν από την 1η Ιουλίου 2029 ως υποκατάστατα πανομοιότυπων κινητήρων ενσωματωμένων σε προϊόντα που θα έχουν διατεθεί στην αγορά πριν από την 1η Ιουλίου 2021 για κινητήρες που αναφέρονται στο παράρτημα I παράγραφος 1 στοιχείο α), και πριν την 1η Ιουλίου 2023 για κινητήρες που αναφέρονται στο παράρτημα I παράγραφος 1 στοιχείο β), διατιθέμενοι στο εμπόριο ακριβώς ως υποκατάστατα [ανατρέξτε στον τροποποιητικό κανονισμό (ΕΕ) 2021/341 της Επιτροπής]· κινητήρες σχεδιασμένοι ειδικά για την έλξη ηλεκτρικών οχημάτων. Ο κανονισμός: ορίζει ένα χρονοδιάγραμμα στο παράρτημα I για την εισαγωγή απαιτήσεων οικολογικού σχεδιασμού (αρχικά την 1η Ιουλίου 2021, με την εισαγωγή περαιτέρω απαιτήσεων από την 1 Ιουλίου 2022 και από την 1η Ιουλίου 2023). Οι απαιτήσεις αφορούν: την ενεργειακή απόδοση των ηλεκτρικών κινητήρων: τις απαιτήσεις παροχής πληροφοριών προϊόντος για τους ηλεκτρικούς κινητήρες: την απόδοση και τις απαιτήσεις παροχής πληροφοριών προϊόντος για τα VSD· θεσπίζει τη διαδικασία αξιολόγησης της συμμόρφωσης, και στο παράρτημα II τις μεθόδους μετρήσεων και υπολογισμών που πρέπει να ακολουθούνται. Οι εθνικές αρχές πρέπει να εφαρμόζουν τη διαδικασία επαλήθευσης που καθορίζεται στο παράρτημα III κατά τη διενέργεια των ελέγχων επιτήρησης της αγοράς. Στο παράρτημα IV καθορίζονται τα κριτήρια συγκριτικής αξιολόγησης που βασίζονται στη βέλτιστη διαθέσιμη τεχνολογία στην αγορά για τους κινητήρες και τα VSD για τις περιβαλλοντικές πτυχές που κρίθηκαν σημαντικές και είναι δυνατόν να ποσοτικοποιηθούν. Για τους κινητήρες, το επίπεδο IE4 κρίθηκε ως η βέλτιστη διαθέσιμη τεχνολογία. Η Επιτροπή πρέπει να επανεξετάσει τον κανονισμό με βάση την τεχνολογική πρόοδο και να εκθέσει τα αποτελέσματα της εν λόγω αξιολόγησης στο φόρουμ διαβούλευσης, συνοδευόμενα, κατά περίπτωση, από σχέδιο πρότασης αναθεώρησης το αργότερο στις 14 Νοεμβρίου 2023. Ο κανονισμός τροποποιεί τον κανονισμό (ΕΚ) αριθ. 641/2009 και καταργεί τον κανονισμό (ΕΚ) αριθ. 640/2009.